Bastet

Bastet (transcripcion egiptologica convencionau de l'egipcian bꜣstt, en còpte ⲟⲩⲃⲁⲥϯ ouvasti) qu'ei ua divessa egipciana deu cap de gat e hilha deu diu só Ra. 

Que ho venerada de d'òra dens l'istòria egipciana e dens Egipte sancèra e mei que mei hens la vila de Per Bastet o Per Bast (l'Ostau de Bastet en egipcian, nomada Bubastis en grèc e uei Tell Basta en arabi) on e's quilhava lo son temple. 

Un deus sons atributs qu'ei lo sistre (instrument de percussion). Qu'èra considerada com protectora, doça e amistosa, mes, un còp esmalida que vadèva Sekhmet, la divessa castigadora deu cap de leona.

Segon Nicolas GrimalGrimal, Histoire de l'Egypte ancienne, París : Fayard, 1988, (72)., lo culte de Bastet qu'ei atestat durant lo regnat Hotepsekhemwy e qu'illustra ua bona relacion enter lo poder faraonic de l'epòca e la region deu Dèlta (a ua epòca qui l'unitat d'Egipte èra de quan en quan contestada). Aquesta devocion que remonta a la II dinastia. A l'aute cap de l'istòria egipciana, un temple de Bastet datatnt deu regnat deu rei Lagide Ptolomèu III (sègle -III) que ho descobèrt a Alexàndria en genèr de 2010.

Saqqara que ho tanben l'emplaçament d'un temple de Bastet : lo Bubastèu e d'ua immensa necropòli de gats.

 Bastet  en escritura ieroglifica W1-t:t-B1o-bAs-t:t-oG29-s-t:t-W2

 Galeria 

 Nòtas 

Categoria:Indèx egiptologic
Categoria:Divinitat egipciana